ชิ่อร้านดูแปลกๆ แต่ทำเลดี ริมถนน คนมากินเรื่อยๆ จอดรถหน้าร้านข้างทาง ในร้านร้อนอบอ้าว และระบายอากาศไม่ดี หลังกินกลิ่นติดเสิ้อผ้าและผม

เนื้อปูปัดผงกะหรี่(150) ใช้เนื้อปูที่ขายแบบชั่งโล ใส่หอมหัวใหญ่กับต้นหอมเยอะ น้ำผัดไม่ข้น รสจืดๆ กินกับข้าวสวยยังไม่ลื่นคอ

ยำยอดมะพร้าวกุ้งสด (100) กุ้งตัวเล็ก สดดี นับได้ 5 ตัว ใช้ยอดมะพร้าวแท่งหั่นเป็นซี่ น้ำยำใช้น้ำส้มแทนน้ำมะนาว รสชาติออกมาแบบไม่คุ้น กินไม่ค่อยลง เปรี้ยวโดด

ผัดผักบุ้ง(40) ดีที่สุดในมื้อนี้ ผักสด กรอบอร่อย น้ำผัดเค็มแหลม

แมลงวันมากวนใจบ้าง
สรุปแล้วรู้สึกผิดหวังกับเรตติ้งที่สูง อาจจะคาดหวังมากไป หรือสั่งเมนูที่ร้านไม่แนะนำ หรือคนอื่นไม่กินกัน แต่เมนูมาตรฐานยังได้แค่นี้ ก็ขอบายรอบต่อไป

ปล.ราคาบางเมนู อาจไม่ตรงกับเวลาแม่ค้ามาคิดตังค์ ต้องตรวจให้ถี่ถ้วนก่อนควักนะครับ